KLAPPER KLUITJIES - Food Lovers Recipes
Posted on July 16, 2013 by Linda Venter Posted in Bykosse / Side Dishes, Sop / Soup
Uit ouma FLORENCE se kombuis
Hierdie reseppie kom uit my ouma se resepteboek, Sy was 83 jaar toe sy oorlede is en ek het die boekie al 25 jaar. Ek gaan hom gee net soos sy dit geskryf het, dis baie lekker en altyd 'n sukses.
4 e meel hoogvol
2 e klapper
2 en 'n half teelepels bakpoeier
3 kleinkoppies kookwater met halwe teelepel sout.
Klits suiker en botter en klapper saam met vurk, klits nou die eier in, klits goed. nou meel en bakpoeier in en roer goed. Maak 'n rukkie koud in yskas, skep dan teelepels vol in die kookwater. Stoofplaat moet op 3 wees as water kook en dan na 1 as kluitjies in is.
Kook 7-8 minute dan is dit gaar, skep in bak met deksel. maak nou die sous.
Gooi halwe of meer koppie suiker en bietjie fyn pypkaneel in selfde pot waarin kluitjies gekook is, voeg 1 k water by en roer goed en voeg 'n lekker groot klont botter by.
Kook 10 minute by 3. Gooi oor souskluitjies en strooi bietjie kaneel oor.
UITSTAANDE RESEP DIE.
Die geheim van souskluitjies is, dat dit soos 'n laagkoek aangemaak word, dan slaan dit nie toe nie al word dit ook gebere. Moenie die deksel oplig solank dit kook nie. 'n driekwart duim water in die pot is genoeg, op 7 minute is dit net mooi droog gekook as die stoofplaat afgedraai word in die begin.